|  |  |  |
| --- | --- | --- |
| **בנק ישראל**דוברות והסברה כלכלית | C:\Users\u34r\AppData\Local\Microsoft\Windows\INetCache\Content.Word\logo_70.png | ‏ירושלים, ‏א' ניסן, תשפ"ה‏30 מרץ, 2025 |

הודעה לעיתונות:

התפתחות החוב של המגזר הפרטי הלא-פיננסי ברביע הרביעי של 2024

*לניתוח כל התפתחויות החוב בשנת 2024 ראו* [*'החוב של המגזר הפרטי הלא-פיננסי*](https://www.boi.org.il/publications/regularpublications/statistic_bulletin/bulletin2024)*' בחלק א' של פרסום 'מבט סטטיסטי 2024'.*

להלן תמצית ההתפתחויות בנתוני החוב של המגזר הפרטי הלא-פיננסי[[1]](#footnote-1) ברביע הרביעי של השנה:

* יתרת החוב של **המגזר הפרטי הלא-פיננסי** (**העסקי ומשקי הבית**) גדלה ברביע הרביעי של השנה לכ-2.2 טריליוני ש"ח (2%). שיעור הגידול השנתי ביתרת החוב עלה לכ-7%, בהמשך לעלייה שנרשמה ברביע הקודם, ולאחר מגמת הירידה שנרשמה בו מהרביע השלישי של שנת 2022. שיעור זה נמוך בהשוואה לשיעורי הגידול שנרשמו בשנים הקודמות.
* יתרת **החוב של המגזר העסקי** גדלה ברביע זה בשיעור של כ-2% (כ-26 מיליארדי ש"ח) לכ-1.4 טריליונים בעיקר כתוצאה מגיוסי חוב נטו, מרביתם ע"י הלוואות בנקאיות שהתרכזו במגזר העסקים הגדולים וכן באמצעות אג"ח סחירות בארץ.
* הנפקות אג"ח של **המגזר העסקי** בארץ הסתכמו ברביע זה בשווי של כ-17 מיליארדי ש"ח, גבוה מממוצע הגיוסים הרבעוני של ארבעת הרביעים הקודמים; כשני שליש מההנפקות ברביע זה בוצעו על ידי חברות מענף הנדל"ן והבינוי, ענף שממשיך להוביל בגיוסים בדומה לשנים הקודמות.
* גם **יתרת החוב של משקי הבית** המשיכה לגדול ברביע זה לכ-845 מיליארדי ש"ח בעיקר כתוצאה מעלייה **ביתרת החוב** **לדיור** (כ-13 מיליארדים, 2%) שמקורה בנטילת משכנתאות חדשות מהבנקים; **יתרת** **החוב לא-לדיור** גדלה בכ-0.3% לכ-235 מיליארדים.
1. החוב של המגזר העסקי הלא-פיננסי**[[2]](#footnote-2)**
* מהחטיבה למידע ולסטטיסטיקה נמסר, כי ברביע הרביעי של שנת 2024 גדלה יתרת **החוב של המגזר העסקי** בהיקף של כ-26 מיליארדי ש"ח (2%) לרמה של כ-1.4 טריליונים. העלייה ביתרה נבעה מגיוסי חוב נטו משמעותיים שהסתכמו בכ-32 מיליארדי ש"ח, המשך לגיוסים הגבוהים שנרשמו ברביע הקודם, והורכבו בעיקרם מהלוואות בנקאיות שהתרכזו במגזר העסקים הגדולים. באפיק האג"ח הסחירות בארץ נרשמה גם תנועה חיובית ברביע זה בהיקף של כ-6 מיליארדי ש"ח. העלייה ביתרת החוב קוזזה במקצת כתוצאה מייסוף של כ-1.7% בשקל מול הדולר וכן מירידה של כ-0.1% במדד המחירים לצרכן[[3]](#footnote-3) שהקטינו את השווי של החוב הנקוב במט"ח והצמוד לו וכן הצמוד-מדד.
* השפעות אלו הביאו לכך ששיעור הגידול השנתי ביתרת החוב של המגזר העסקי המשיך לגדול גם ברביע זה לכ-8% לאחר מגמת הירידה שנרשמה מהמחצית השנייה של שנת 2022; התפתחות זו השתקפה הן בחוב הבנקאי והן בחוב החוץ בנקאי. (איורים 1, 2).
* ברביע הרביעי של השנה **הנפיק המגזר העסקי** אג"ח בשווי של כ-17 מיליארדי ש"ח, גבוה מממוצע הגיוסים הרבעוני של ארבעת הרביעים הקודמים (כ-15 מיליארדים בממוצע לרביע). כשני שליש מההנפקות ברביע זה בוצעו על ידי חברות מענף הנדל"ן והבינוי, ענף שממשיך להוביל בגיוסים בדומה לשנים הקודמות. (איור 3).

בחודש ינואר 2025 הנפיק המגזר העסקי אג"ח בשווי של כ-6 מיליארדי ש"ח, דומה לממוצע הגיוסים החודשי של הרביע השלישי של השנה. חברות מענף הנדל"ן והבינוי היוו כ-57% מהגיוסים בחודש זה.

* ברביע הרביעי של השנה **המרווח[[4]](#footnote-4) בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות** הצטמצם לכ-1.08 נק' אחוז, ובחודשים ינואר-פברואר 2025 אף המשיך להצטמצם עד לרמה של כ-0.94 נק' אחוז, רמה נמוכה יחסית לשלוש השנים האחרונות. (איור 4).

**לוח 1: התפלגות החוב של המגזר העסקי הלא-פיננסי**1



**איור 1: אומדן לתנועות של סך החוב של המגזר העסקי הלא-פיננסי**



**איור 2: שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי**



**איור 3: הנפקות אג"ח של המגזר העסקי הלא-פיננסי במהלך הרביע, לפי ענפים**



**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות
(ממוצע חודשי)**



1. החוב של משקי הבית
* ברביע הרביעי של שנת 2024 **יתרת החוב של משקי הבית** המשיכה לגדולבכ-14 מיליארדי ש"ח (2%) לכ-845 מיליארדים: עיקר העלייה מקורה **בעלייה ביתרת החוב לדיור**, ברובה לבנקים, והיא גדלה בשיעור דומה לזה של הרביע הקודם כ-2.2%, לכ-610 מיליארדי ש"ח; **יתרת** **החוב לא-לדיור** גדלה מעט אף היא ברביע זה בשיעור של כ-0.3% (כ-1 מיליארד ש"ח) לכ-235 מיליארדים.
* השפעות אלו הביאו להמשך מגמת העלייה בשיעורי הגידול השנתיים של יתרות החוב של משקי הבית, הן לדיור והן שלא-לדיור, לכ-7% וכ-4%, בהתאמה, מגמה שהחלה בתחילת שנת 2024. (איור 5).
* העלייה בחוב לדיור היא תוצאה של התאוששות בנטילת משכנתאות חדשות מהבנקים, שהחלה בסוף שנת 2023, והן הסתכמו ברביע הרביעי של השנה, לאחר ניכוי עונתיות, בכ-30 מיליארדי ש"ח, גבוה מהתקופה המקבילה אשתקד (כ-16 מיליארדים). כ-43% מהסכום ניטל בחודש דצמבר על רקע הצפי להעלאת המע"מ בינואר 2025.

גם בחודשים ינואר-פברואר 2025 נמשכה העלייה בנטילת משכנתאות חדשות מהבנקים והן הסתכמו, לאחר ניכוי עונתיות, בכ-8 מיליארדי ש"ח בממוצע לחודש. (איור 6).

**לוח 2: יתרות החוב של משקי הבית1**



**איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור**



**איור 6: סכום ההלוואות החדשות לרכישת דירת מגורים שהעמידו הבנקים לציבור (משכנתאות)**



ראה קישור למידע נוסף בנושא המופיע באתר הבנק בדף [יתרות האשראי במשק](https://www.boi.org.il/%D7%94%D7%AA%D7%A4%D7%A7%D7%99%D7%93%D7%99%D7%9D-%D7%94%D7%9B%D7%9C%D7%9B%D7%9C%D7%99%D7%99%D7%9D/%D7%A1%D7%98%D7%98%D7%99%D7%A1%D7%98%D7%99%D7%A7%D7%94/%D7%94%D7%9E%D7%A6%D7%A8%D7%A4%D7%99%D7%9D-%D7%94%D7%A0%D7%9B%D7%A1%D7%99%D7%9D-%D7%95%D7%94%D7%90%D7%A9%D7%A8%D7%90%D7%99/%D7%94%D7%97%D7%95%D7%91-%D7%95%D7%94%D7%90%D7%A9%D7%A8%D7%90%D7%99/#mainContent), קישור [לנתוני משכנתאות](https://www.boi.org.il/%D7%94%D7%AA%D7%A4%D7%A7%D7%99%D7%93%D7%99%D7%9D-%D7%94%D7%9B%D7%9C%D7%9B%D7%9C%D7%99%D7%99%D7%9D/%D7%A1%D7%98%D7%98%D7%99%D7%A1%D7%98%D7%99%D7%A7%D7%94/%D7%91%D7%A0%D7%A7%D7%99%D7%9D/%D7%90%D7%A9%D7%A8%D7%90%D7%99-%D7%9C%D7%93%D7%99%D7%95%D7%A8/%D7%91%D7%99%D7%A6%D7%95%D7%A2%D7%99%D7%9D-%D7%95%D7%A8%D7%99%D7%91%D7%99%D7%95%D7%AA/#mainContent), קישור לנתוני [מחירים בבנקים](https://www.boi.org.il/%D7%94%D7%AA%D7%A4%D7%A7%D7%99%D7%93%D7%99%D7%9D-%D7%94%D7%9B%D7%9C%D7%9B%D7%9C%D7%99%D7%99%D7%9D/%D7%A1%D7%98%D7%98%D7%99%D7%A1%D7%98%D7%99%D7%A7%D7%94/%D7%91%D7%A0%D7%A7%D7%99%D7%9D/%D7%90%D7%A9%D7%A8%D7%90%D7%99/%D7%91%D7%99%D7%A6%D7%95%D7%A2%D7%99%D7%9D-%D7%95%D7%A8%D7%99%D7%91%D7%99%D7%95%D7%AA/#mainContent).

1. נתוני החוב לבנקים מבוססים על נתוני המאזניים החודשיים ולא על נתוני הדוחות הכספיים השנתיים, שכן נכון למועד כתיבת הודעה זו טרם פורסמו לציבור נתוני הדוחות ל-2024 . [↑](#footnote-ref-1)
2. חברות עסקיות ישראליות, ללא בנקים, חברות כרטיסי אשראי וחברות ביטוח. [↑](#footnote-ref-2)
3. יתרות צמודות מדד מחושבות לפי מדד ידוע בעת עריכת הדוחות הכספיים, על כן שינוי במדד המחירים מתייחס לשינוי בין מדד ידוע לבין המדד בחודש שקדם לו. [↑](#footnote-ref-3)
4. השינוי במרווח בין רביע לרביע מחושב כהפרש בין המרווח הממוצע בחודש האחרון של הרביע הנסקר לבין המרווח הממוצע בחודש האחרון של הרביע הקודם. [↑](#footnote-ref-4)